CELEX: 62011FN0049
Language: sl
Date: 2011-04-18 00:00:00
Title: Zadeva F-49/11: Tožba, vložena 18. aprila 2011 – ZZ proti Komisiji

25.6.2011   
            
            
               SL
            
            
               Uradni list Evropske unije
            
            
               C 186/36
            
         Tožba, vložena 18. aprila 2011 – ZZ proti Komisiji
   (Zadeva F-49/11)
   2011/C 186/68
   Jezik postopka: angleščina
   
      Stranki
   
   
      Tožeča stranka: ZZ (zastopnik: B. Rohde-Liebenau, odvetnik)
   
      Tožena stranka: Evropska komisija
   
      Predmet in opis spora
   
   Razglasitev ničnosti odločbe Evropske komisije, s katero je bila zavrnjena prošnja tožeče stranke, naj se nekateri dokumenti odstranijo iz njene zdravstvene kartoteke, in odškodninski zahtevek.
   
      Predlogi tožeče stranke
   
   Tožeča stranka Sodišču za uslužbence predlaga, naj:
   
               —
            
            
               razglasi Sklep AIPN (št. R/588jlO) z dne 17. januarja 2011 za ničen;
            
         
               —
            
            
               naloži Komisiji, naj tožeči stranki povrne zdravstvene stroške v višini 363,23 EUR;
            
         
               —
            
            
               naloži Komisiji, naj izbranemu zdravniku tožeče stranke zagotovi dostop do celotne osebne kartoteke vključno z vsemi zdravstvenimi kartotekami,
               
                           —
                        
                        
                           ali podredno tako, da jo pošlje pravnemu zastopniku tožeče stranke v tem postopku,
                        
                     
                           —
                        
                        
                           ali podredno tako, da zagotovi dostop do kopije celotne kartoteke,
                        
                     
                           —
                        
                        
                           ali podredno tako, da zagotovi elektronski dostop do celotne kartoteke;
                        
                     
         
               —
            
            
               naloži Komisiji, naj izjavi, da ne obstajajo vzporedne ali dodatne osebne ali zdravstvene kartoteke,
               
                           —
                        
                        
                           ali, podredno, naloži Komisiji, naj izbriše vse takšne dodatne kartoteke in vse njihove kopije,
                        
                     
                           —
                        
                        
                           ali, podredno, naloži Komisiji, naj vstavi vse dokumente v splošno osebno kartoteko (ali zdravstveno kartoteko);
                        
                     
         
               —
            
            
               naloži Komisiji, naj tožeči stranki plača odškodnino za škodo, ki jo je utrpela zaradi kršitve njenih temeljnih pravic, zaradi česar je prišlo do posega v njeno čast in ugled, v znesku, za katerega Sodišče za uslužbence ex aequo et bono oceni, da je primeren in ki je v skladu s sodno prakso, vendar ne manj kot enoletni neto dohodek tožeče stranke v času njenega rednega službovanja pri toženi stranki tik pred dogodkom v letu 2000;
            
         
               —
            
            
               naloži Komisiji, naj tožeči stranki plača pavšalni znesek 717 863,04 EUR, kar ustreza njeni osemkratni letni osnovni plači, izračunani na osnovi zneskov plače, prejetih v 12 mesecih pred nesrečo, v skladu s členom 73(2b) Kadrovskih predpisov,
               
                           —
                        
                        
                           ali, podredno, del tega zneska, kot Sodišče za uslužbence ex aequo et bono oceni, da je potrebno;
                        
                     
         
               —
            
            
               naloži Komisiji plačilo stroškov.